钦定古今图书集成/明伦汇编/氏族典/第396卷 > 李疑
## 钦定古今图书集成/明伦汇编/氏族典/第396卷 > 李疑

按《名山藏本行记》，“疑，南京人。南京初为京师四方之
人麏至客舍，主人授一室，容榻而已。客朝出暮归，盥
濯皆自具，月责钱以数千，疾病辄遣出。妇孕将产，以
为不祥，却不使舍。李疑以尚义名，疑教授小儿，卖卦
自给，固贫甚。金华人有范景淳者，吏吏部，得疾甚殆，
人不肯舍之，杖而踵疑门。疑为除明爽，具床褥，征医师煮糜炼药，旦暮执手问所苦。景淳有黄白二金，可
四十馀两，取以报。疑发囊籍之。景淳死，出私财治殡，
作书召其子至，按籍还之。二子有馈，却弗受，更赆之。
平阳人耿子廉械逮至京，妻孕将育，众拒门不纳。妻
卧草中，疑谓妇曰：“人命至重，娩身之后，倘犯风露，死
不亦悲。夫”邀以归，产一男子疑命妇事之如疑事，景
淳用是疑名在士大夫间。